Cuneiform Tablet VS 26 150 (VAT 13506+13538+13553)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
i-na 25 TÚG ša ik-ri-bi ša a-šùr-ma-lik ù 14 TÚG ša a-ší-tí-šu ú me-er-i-tí-šu ša ku-lu-ma-a ir-de₈-a-ni 39 TÚG ŠÀ.BA 2 TÚG ni-is-ḫa-tum 0.5 GÍN KÙ.BABBAR ra-dí lu-qú-tim i-na-pá-al 3.83333 TÚG eš₁₅-ra-tum ší-tí TÚG-ba-tí 33.16666 TÚG iz-ku-ú-nim 3 GÚ 2 ma-na AN.NA a-wi-tum ša ik-ri-bi ša a-šur-ma-lik ú ša a-ší-tí-šu ú me-er-i-tí-šu 4.5 ma-na 4 GÍN.TA 13.83333 ma-na 1 GÍN da-tum ik-šu-dam 11 GÍN ta-ší-a-tum 10 GÍN mu-ṭa AN.NA qá-tim 15 GÍN qá-qá-da-tum 15 ma-na né-bar-tum 2 ma-na ú-kúl-tum iš-tù 10 ma-na AN.NA qá-tim gám-ru-ni 6.83333 ma-na AN.NA a ku-lu-ma-a a-pu-ul ú 2 ANŠE ṣa-la-me mì-ma a-nim ku-lu-ma-a ip-qí-dam